ขอโทษนะคะ!! คือหนูเริ่มกินยาคุมแผงใหม่(กินติดต่อกันมา 1 ปีแล้วค่ะ) กินได้ 4 วัน แต่ลืมกินเม็ดวันที่ 5 ค่ะ แล้ววันที่ 6 ก็กินไป 1 เม็ดค่ะ ไม่ได้กินควบ 2 เม็ด เพราะไม่รู้ว่าตัวเองลืมกินยา มารู้ตัวอีกที่คือวันที่ 7 ค่ะ เลยกินควบ 2 เม็ดค่ะ อยากทราบว่าจะเสี่ยงต่อการตั้งครรภ์มั้ยคะ?? เพราะวันนี้มีเพศสัมพันธ์โดยการหลั่งภายในและอยู่ในช่วงไข่สุกด้วยค่ะ(ดูจากปฏิทินการมีประจำเดือนมาค่ะ โดยปกติมาตรงอย่างมากเคลื่อนไม่เกิน 3 วันค่ะ) ขอบค่ะ
สวัสดีค่ะ ยาคุมกำเนิดแบบแผงรายเดือนจัดเป็นวิธีการคุมกำเนิดที่มีประสิทธิภาพสูงมากประมาณ 95-99% หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้หากมีการลืมกินยาไป 1 เม็ดนั้น ให้กินยาทันทีที่นึกได้ และกินยาในแผงที่เหลือต่อไปตามปกติ กรณีนี้ที่ลืมกิน 1 เม็ด และไปกินชดเชยในอีก 2 วันถัดไปนั้น ก็สามารถทำได้ แต่ประสิทธิภาพอาจจะลดลงไปเล็กน้อย เทียบกับการกินชดเชยในวัดถัดไปทันทีแนะนำการกินยาในแผงต่อไปอย่างต่อเนื่อง จริงๆแล้วโอกาสตั้งครรภ์ยังมีได้น้อยมาก หากมีเพศสัมพันธ์หลั่งในไปแล้ว ก็ไม่น่าจะมีความจำเป็นต้องใช้ยาคุมฉุกเฉินอีก แต่หากไม่สบายใจ ควรใส่ถุงยางอนามัยร่วมไปด้วยในเพศสัมพันธ์ครั้งถัดไปจนกว่ารอบเดือนครั้งถัดไปจะมาค่ะ